Diari Oficial de la Generalitat Valenciana


Sumari del DOGV 5486, del 10-04-2007 (2007/2682)

ACORD de 17 de novembre de 2006, de la Comissió Territorial d'Urbanisme de Castelló, relatiu a la modificació del Pla Especial per a Patrimoni Municipal de Sòl per a Via de Comunicació entre l'Alcora i la CV-160, en el municipi de l'Alcora.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5486

Data del DOGV
:   10-04-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/2682


Data del document
:   17-11-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Alcora, l'
    * pla d'urbanisme

Vist l'expedient relatiu a la modificació del Pla Especial per a Patrimoni Municipal de Sòl per a Via de Comunicació entre l'Alcora i la CV-160, en el municipi de l'Alcora, i de conformitat amb els següents  
Antecedents  
1. L'Ajuntament de l'Alcora va acordar el 2 de febrer del 2005 exposar al públic la modificació del Pla especial, la qual cosa es va dur a terme per mitjà d'anuncis publicats en el periòdic Mediterráneo de 15 de febrer del 2005 i en el Diari Oficial de la Comunitat Valenciana de 17 de febrer del 2005. Transcorregut el període d'informació al públic, durant el qual no es van formular al·legacions, el Ple va aprovar provisionalment la modificació del pla especial en sessió de 14 d'abril del 2005, després del qual va remetre l'expedient per a l'aprovació definitiva, després per escrit de 27 de maig del 2005 l'Ajuntament va sol·licitar de la Conselleria la retirada de l'expedient, amb l'objecte de poder introduir determinades modificacions.  
L'Ajuntament va elaborar el nou exemplar de modificació del pla especial, i mitjançant un acord d'1 de juny del 2006 es va exposar al públic el document, la qual cosa es va dur a terme per mitjà d'anuncis publicats en el periòdic El Mundo de 26 de juny del 2006 i en el Diari Oficial de la Comunitat Valenciana de 13 de juliol del 2006. Transcorregut el període d'informació al públic, el Ple de l'Ajuntament va aprovar provisionalment el document en sessió de 5 d'octubre del 2006.  
2. El projecte consta de memòria i plànols.   
3. L'objecte del document és introduir lleus modificacions en el contingut del Pla Especial per a la Reserva per al Patrimoni Municipal del Sòl de l'Alcora per a l'execució del nou vial de comunicació entre l'Alcora i Sant Joan de Moró, aprovat per la Comissió Territorial d'Urbanisme de Castelló de 29 de febrer del 2000. Segons el que establix aquest pla especial, es va redactar el projecte d'expropiació per taxació conjunta, que va ser aprovat per la Comissió Territorial d'Urbanisme de Castelló el 30 de gener del 2003.  
Iniciades les obres, i durant la seua execució, segons assenyala l'expedient tramitat per l'Ajuntament, han sorgit determinats problemes que obliguen a una lleugera desviació del traçat inicial, la qual cosa requerix l'ampliació de la zona que s'ha d'expropiar. En concret, els motius que obliguen a desviar lleugerament el traçat inicial són la troballa de restes arqueològiques i la impossibilitat de desviar una línia elèctrica d'alta tensió. A més, s'ha considerat convenient introduir una tercera variació al projecte, consistent en l'allargament del vial de servei, de manera que aquest connecte amb la rotonda d'accés al nucli urbà.  
El projecte que s'examina suposa una lleugera redelimitació del sòl objecte de la reserva pel pla especial aprovat l'any 2000. La suma de les 18 parcel·les que s'afigen sumen un total de 3.678 m².  
4. No s'han emés informes sectorials.  
Fonaments de dret  
1. El present pla especial s'ha tramitat després de l'entrada en vigor de la Llei 16/2006, de 30 de desembre, Urbanística Valenciana (d'ara endavant LUV), per la qual cosa, i com a resultat del que s'ha assenyalat en la seua disposició transitòria primera, apartat primer, li és ja aplicable la nova llei.  
2. La tramitació del pla especial ha sigut correcta, de conformitat amb el que establix l'article 96 i concordants de la LUV. La documentació està completa, en compliment del que disposa l'article 76 i concordants de la LUV.  
3. L'article 261.1 de la LUV establix que "les administracions públiques, en previsió de l'ampliació dels seus patrimonis públics de sòl, poden establir àrees reservades de terrenys, siga quina siga la seua classificació o qualificació urbanística" i que "la reserva, si no estiguera prevista en el pla general o fóra insuficient, s'efectuarà per mitjà de pla especial i podrà ser fins i tot prèviament a la programació dels terrenys". Al seu torn, l'article 261.2 de la LUV afig que "l'establiment o la delimitació de reserves de terrenys per a l'ampliació de patrimonis públics de sòl comportarà la declaració d'utilitat pública i la necessitat d'ocupació, als efectes expropiatoris".  
La modificació del pla especial que ens ocupa es limita exclusivament a ampliar l'anterior reserva de sòl duta a terme per a l'ampliació del patrimoni públic de sòl del municipi de l'Alcora, això amb l'objectiu de permetre l'obtenció del sòl necessari per a l'execució de determinat vial de comunicació. Així les coses, no s'observa obstacle a l'aprovació definitiva.  
4. La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a resoldre sobre l'aprovació definitiva dels plans especials -i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei Reguladora de l'Activitat Urbanística, en relació amb l'article 10.a del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Per raó de tot el que antecedix, la Comissió Territorial d'Urbanisme de Castelló acorda:  
Aprovar definitivament la modificació del Pla Especial per a Patrimoni Municipal del Sòl per a Via de Comunicació entre l'Alcora i la CV-160.  
Contra el present acord, que no posa fi a la via administrativa, pot interposar-se recurs administratiu d'alçada, en el termini d'un mes, davant de la secretària autonòmica de Territori i Medi Ambient de la Conselleria de Territori i Habitatge, això sense perjudici d'utilitzar qualsevol altre recurs que es considere oportú.  
Castelló de la Plana, 17 de novembre de 2006.- El secretari de la Comissió Territorial d'Urbanisme: Fernando Renau Faubell.